stanford-oval/wikipedia huggingface dataset:
ייאסו השני, קיסר אתיופיה
הערות שוליים

↑  Donald N. Levine, Wax and Gold: Tradition and Innovation in Ethiopian Culture (Chicago: University Press, 1965), p. 24.
↑  J.H. Arrowsmith-Brown (trans.), Prutky's Travels in Ethiopia and other Countries with notes by Richard Pankhurst (London: Hakluyt Society, 1991), pp. 173f
↑  E. A. Wallis Budge, A History of Ethiopia: Nubia and Abyssinia, 1928 (Oosterhout, the Netherlands: Anthropological Publications, 1970), pp. 454f.
↑  Tekle Tsadik Mekuria, Ye Ityopia Tarik Ke Atse Libne Dingil iske Atse Tewodros ("History of Ethiopia from Emperor Lebna Dengel to Emperor Tewodros") (Birhanena Selam Printing Press)
↑  The Royal Chronicle of his reign is translated in part by Richard K. P. Pankhurst, The Ethiopian Royal Chronicles (Addis Ababa: Oxford University Press, 1967).
| השושלת הגונדרית |
| --- | --- | --- |
| תקופת התחייה | פאסילידס • יוהנס הראשון • ייאסו הראשון • יסחק ייאסו • ייאסו הראשון • תקלה היימנות הראשון • עמדה ציון • תקלה היימנות הראשון • טאוופלוס • נאבחנה יוהנס • טאוופלוס • יוסטוס (אינו מהשושלת) • דווית השלישי • בקפה • ייאסו השני • חאזקאיס • ייאסו השני • יואס הראשון |  |
| תקופת השופטים | יוהנס השני • תקלה היימנות השני • סוסניוס השני • סלומון השני • תקלה גיורגיס הראשון • ייאסו השלישי • תקלה גיורגיס הראשון • חאזקאיס • תקלה גיורגיס הראשון • באדה מריאם השני • תקלה גיורגיס הראשון • סלומון השלישי • יונס • תקלה גיורגיס הראשון • סלומון השלישי • דמטריוס תקלה גיורגיס הראשון • דמטריוס • אגוולה ציון • יואס השני • ג'יגר • באדה מריאם השלישי • ג'יגר • ייאסו הרביעי • גברה קראסטוס • סהלה דנגל • גברה קראסטוס • סהלה דנגל • יוהנס השלישי • סהלה דנגל • יוהנס השלישי • סהלה דנגל • יוהנס השלישי • סהלה דנגל |  |
האימפריה האתיופית
| 0 | 1 | 2 |
| --- | --- | --- |
| הקודם: בקפה | קיסר אתיופיה  19 בספטמבר 1730 - 26 ביוני 1755 | הבא: יואס הראשון |
ייבא חמוה דאשיין בר נדבך

| --- | --- |
 רבותיו:  רב 
 
ייבא חמוה דאשיין בר נדבך (כלומר ייבא חמיו של אשיין בר נדבך) היה אמורא בבלי בדור השני, שמוזכר בתלמוד פעמים בודדות.
ייבא מוזכר במסכת בבא בתרא בקשר לדיני נזקי שכנים. הוא מפרש בשם רב את דברי הברייתא הקובעת כי כאשר אדם בונה כותל בסמוך לכותל של אדם אחר, עליו להרחיק את הכותל מכותל חבירו כדי שלא יסתיר את אור השמש, והוא קובע שהמרחק הדרוש להרחקה הוא כגודל חלון.
חתנו

חתנו של ייבא, אשיין בר נדבך, היה תלמידו של רב יהודה, והוא מוזכר במסכת מנחות כאשר מוסר פסק דין של רב יהודה בהלכות סת"ם. קיימות גרסאות שונות בשמו, יש גורסים "בר נרבך" או "בר נברך".
כוכב אורח

באסטרונומיה, כוכב אורח הוא כינויו של כוכב שהופיע באופן פתאומי במקום שבו לא נצפה שום כוכב בעבר, ונעלם שנית כעבור פרק זמן כלשהו. המונח הוא תרגום ישיר של ביטוי סיני עתיק שהתגלה ברשומות אסטרונומיות מסין. אסטרונומים מודרניים מזהים את תופעת הכוכב האורח ככוכב משתנה: נובה וסופרנובה. יחד עם זאת המונח "כוכב אורח" עדיין נמצא בשימוש בהקשר של ניתוח רשומות אסטרונומיות עתיקות מאחר שלא תמיד ניתן לסווג את התופעות שנצפו בזמנו במדויק.
בסין העתיקה, הכוכב האורח היה אחד משלושה סוגים של "כוכבים חדשים", כשהשניים האחרים היו סוגים של שביט.
ערך זה הוא קצרמרבנושא מדעי החלל. אתם מוזמנים לתרום לוויקיפדיה ו.
ילדי חולית (מיני-סדרה)

| --- | --- |
 מבוסס על:  הספרים משיח חולית וילדי חולית של פרנק הרברט
 סוגה:  סדרה המבוססת על ספר 
 כותבים:  ג'ון הריסון 
 בימוי:  גרג ייטאניס 
 שחקנים:  ג'יימס מק'אבוי אלק ניומן אליס קריגה דניאלה אמאביה ג'ולי קוקס ג'סיקה ברוקס סוזן סנרדון
 ארץ מקור:  ארצות הברית ארצות הברית
 שפות:  אנגלית
 מספר עונות:  1
 מספר פרקים:  3
 הפקה
 חברת הפקה:  New Amsterdam Entertainment Blixa Film Produktion Hallmark Entertainment
 אתר צילומים:  צ'כיה 
 מוזיקה:  בריאן טיילר
 אורך פרק:  266 דקות
 שידור
 רשת שידור:  Syfy
 תקופת שידור מקורית:  16 במרץ 2003 – 26 במרץ 2003
 קישורים חיצוניים
 דף התוכנית ב-IMDb
 
ילדי חולית (באנגלית: Children of Dune) היא מיני-סדרת טלוויזיה מסוגת המדע בדיוני. הסדרה מתבססת על הספרים משיח חולית וילדי חולית מאת פרנק הרברט, ומהווה סדרת המשך למיני-סדרה חולית. הסדרה שודרה בערוץ המדע בדיוני Syfy, בין 16 ל-26 במרץ 2003. הסדרה זכתה בפרס אמי לבידור בפריים טיים.
תקציר העלילה

העלילה מתרחשת 12 שנים לאחר אירועי הסדרה הקודמת. פול אטריידס הוא קיסר הגלקסיה אולם הוא נאלץ להתמודד עם שלל אתגרים. קנוניות חצר, שבטים דררים מורדים, מזימות של משפחת המלוכה הקודמת לחזור לשלטון. בנוסף על כך, הוא ואהובתו צ'אני לא מצליחים להביא ילד לעולם. צ'אני מגלה שהיא אינה יכולה ללדת מכיוון שהורעלה בידי אשתו החוקית של פול, הנסיכה אירולן. צ'אני מצליחה להתגבר על ההרעלה ולהיכנס להריון, אולם היא מתה כאשר היא יולדת תאומים. בן בשם לטו ובת בשם גאנימה. מרוב צער על מותה, פול יוצא אל המדבר הפתוח ולא נראה מאז.
אחותו של פול, עאליה, ממנה את עצמה כעוצרת עד שהתאומים יגיעו לבגרות. במטרה לבסס את שלטונה, היא מייסדת דת המבוססת על סגידה לדמותו של פול. בהדרגה מתברר שלטו ירש מאביו את יכולות הנבואה שלו והוא רואה חזיונות בהם הוא משוחח עם אביו. עאליה הולכת ומאבדת את שפיותה בהדרגה, ושלטונה נעשה רודני ופרנואידי יותר מיום ליום. פול וגאנימה מנסים למצוא דרך להביא מחדש שלום לגלקסיה.
דמויות

פול אטריידס "מואד'יב" (אלק ניומן) – קיסר האימפריה. נעלם לאחר מותה של צ'אני, וחזר להופיע בדמותו של נביא עיוור.
צ'אני (ברבורה קודטובה) - אהובתו של פול ואמם של לטו וגאנימה.
לטו אטריידס השני (ג'יימס מק'אבוי) - בנו של פול, אחיה התאום של גאנימה. ניחן ביכולות נבואה כמו אביו.
גאנימה אטריידס (ג'סיקה ברוקס) - בתו של פול, אחותו התאומה של לטו.
עאליה אטריידס (דניאלה אמאביה) - אחותו של פול, משמשת כעוצרת עבור לטו וגאנימה. הולכת ומאבדת את שפיותה ככל שהעלילה מתקדמת.
הנסיכה אירולן (ג'ולי קוקס) אשתו החוקית של פול. מגדלת את לטו וגאנימה אף על פי שהם אינם ילדיה.
ליידי ג'סיקה (ססקיה ריבס) – אמם של פול ועאליה. מתנגדת שלטונה הרודני של בתה ומנסה להחזיר את השפיות לאימפריה.
יחסי הרשות הפלסטינית – יפן

| יחסי הרשות הפלסטינית – יפן |
| --- | --- |
הרשות הפלסטינית: יפן


הרשות הפלסטינית: יפן
שטח (בקילומטר רבוע)
6,220: 377,915
אוכלוסייה
5,519,031: 123,588,993
תמ"ג (במיליוני דולרים)
17,396: 4,212,945
תמ"ג לנפש (בדולרים)
3,152: 34,088
משטר
רפובליקה: מונרכיה חוקתית

יחסי הרשות הפלסטינית–יפן הם היחסים הדיפלומטיים הרשמיים בין הרשות הלאומית הפלסטינית לבין יפן. יפן לא מכירה ברשות הפלסטינית כמדינה, אף על פי שמתקיימים מגעים לא רשמיים בין הרשות הפלסטינית לבין יפן.
סקירה כללית

יפן תומכת בפתרון שתי המדינות. לאחר חתימת הסכמי אוסלו, יפן התחייבה לסייע לרשות הפלסטינית במטרה ליצור סביבה חיובית להשגת תום הסכסוך הישראלי-פלסטיני. יפן מסייעת לרשות הפלסטינית ולרצועת עזה בעיקר בתחום הכלכלה ופיתוח התשתיות. במסגרת תמיכתה של יפן בפתרון שתי המדינות, יפן קדמה בשיתוף פעולה עם הרשות הפלסטינית, ישראל וירדן את יוזמת "המסדרון לשלום ולשגשוג". מטרת היוזמה היא לבסס מודל עסקי באמצעות יצירת מקומות עבודה נוספים ברשות הפלסטינית והשקעות יפניות באזור.
מסחר

בשנת 2019, שוויו של הייצוא היפני לרשות הפלסטינית עמד על 466 מיליון ין, וכלל בעיקר ציוד רפואי וחלקי רכב. באותה השנה, שוויו של הייצוא הפלסטיני ליפן עמד על 51 מיליון ין, וכלל בעיקר שמן זית וסבון.
נציגויות דיפלומטיות

בשנת 1977, הארגון לשחרור פלסטין פתח נציגות רשמית בטוקיו, ובשנת 1995, הנציגות נסגרה. בשנת 1998, יפן פתחה משרד ייצוג בעזה, ובשנת 2003, משרד הייצוג הפלסטיני נפתח מחדש בטוקיו. בשנת 2007, משרד הייצוג היפני עבר לבירת הרשות הפלטינית, רמאללה.
יעקב בן ששת

הרב יעקב בן ששת היה מקובל במאה ה-12 בז'ירונה.
נמנה עם מקובלי ז'ירונה. בן דורם של רבי עזרא ורבי עזריאל מז'ירונה. בכתביו מזכיר רבות את רבי יצחק סגי נהור אך לא מתייחס אליו בתור רבו כפי שמתייחסים אליו אחרים בני דורו. על כן סביר להניח שלא היה תלמידו.. התפלמס רבות כנגד הפילוסופים ביחד עם בן דורו, ר' יונה מז'ירונה.
כתב שלושה ספרים עיקריים:
"שער השמיים"- פירוש על הספירות בדרך של חריזה.
"משיב דברים נכוחים"- ספר פולמוס כנגד ספרו של ר' שמואל אבן תיבון, "מאמר יקוו המים", על סוד מעשה בראשית.
"האמונה והביטחון"- ספר מוסר קבלי (שיוחס בטעות לרמב"ן). לספר יש משמעות היסטורית חשובה בתארו את מצבם החברתי והדתי של יהודי ז'ירונה ובתוכם מקובלי ז'ירונה.
הערות שוליים

↑  השם והמקדש עמ' 68- חביבה פדיה
↑  יוסף דן, תורת הסוד, כרך ח', עמ' 28
| ראשוני המקובלים בימי הביניים |
| --- | --- | --- |
| חוג פרובנס | אברהם בן דוד מפושקירה • יצחק סגי נהור • אשר בן דוד •  יהודה בר יקר |  |
| חוג גירונה | רמב"ן • עזרא ועזריאל בני שלמה • יעקב בן ששת |  |
| חוג קסטיליה | משה מבורגוס • טודרוס בן יוסף אבולעפיה |  |
| ספרד | יצחק אבן סהולה • יצחק אבן לטיף • ברוך התוגרמי • אברהם אבולעפיה |  |
| חוג הזהר | משה די ליאון • יוסף ג'יקטיליה • יוסף אנג'לט • בחיי בן אשר • יוסף בן שלום אשכנזי • יוסף הבא משושן הבירה •  דוד בן יהודה החסיד |  |
| בעקבות הזהר | יצחק דמן עכו • מנחם רקנאטי • שם טוב אבן גאון • יהושע אבן שועיב • פרץ הכהן |  |
ראשוני המקובלים נוספים
| --- | --- |
בקרת זהויות :  NLI: 987007507938405171  BnF: cb162233489 (data)  CANTIC: a19955182  GND: 133787087  ISNI: 0000 0000 8377 4255  LCCN: nr95010353  NKC: ola20231176043  SUDOC: 13525776X  VIAF: 44187421   WorldCat (עם VIAF): 44187421
יחסי פרגוואי–קנדה

| יחסי פרגוואי–קנדה |
| --- | --- |
פרגוואי: קנדה


פרגוואי: קנדה
שטח (בקילומטר רבוע)
406,752: 9,984,670
אוכלוסייה
6,950,211: 39,838,945
תמ"ג (במיליוני דולרים)
42,956: 2,140,086
תמ"ג לנפש (בדולרים)
6,181: 53,718
משטר
רפובליקה נשיאותית: מונרכיה חוקתית

יחסי פרגוואי–קנדה הם יחסי החוץ בין פרגוואי וקנדה.
סקירה כללית

קנדה ופרגוואי כוננו יחסים דיפלומטיים בשנת 1961.
קנדה ופרגוואי עוסקות הרבה במאמצי שמירת שלום אפקטיבית במסגרת האומות המאוחדות וארגון מדינות אמריקה (OAS). שתי המדינות עסקו בשיקום ובמאמצי שמירת שלום בהאיטי, כאשר שתיהן תרמו צוותים למשימת הייצוב של האו"ם בהאיטי. פרגוואי היא חברה מקורבת בתוכנית לשיתוף פעולה אימונים צבאיים בקנדה; באמצעות תוכנית זו, קנדה מעמידה לרשות פרגוואי אימונים צבאיים, ומשפרת את יחסי ההגנה בין שתי המדינות. לקנדה ולפרגוואי מערכת יחסים דו-צדדית איתנה, המתוגברת בקשרים חזקים בין אנשים לאנשים. זה בא לידי ביטוי ב-15,000 עד 20,000 הקנדים בפרגוואי, רובם חברי הקהילה המנונית.
קשרי מסחר

בשנת 2017 הוערך הסחר הדו-צדדי בין קנדה לפרגוואי ב-32.6 מיליון דולר. שווי היצוא הקנדי לפרגוואי הסתכם ב-20.9 מיליון דולר, כאשר הייצוא העיקרי היה מכונות, מוצרי תרופות, מאמרים מנייר, ספרים מודפסים ועיתונים. יבוא קנדה מפרגוואי הוערך ב-11.8 מיליון דולר וכלל סוכר, זרעי שמן ומוצרי עץ. מעורבותן של חברות קנדיות בשוק פרגוואי היא צנועה ומסומנת במיוחד על ידי השקעות בתחומים כמו כרייה, תשתיות ואנרגיה.
סיוע בינלאומי

הסיוע הבינלאומי של קנדה לפרגוואי ניתן באמצעות תרומות לארגונים רב-צדדיים, כולל ה-OAS וקרן המטבע הבינלאומית. לקנדה אין תוכנית סיוע לפיתוח דו צדדי בפרגוואי, אך היא מספקת תמיכה באמצעות קרן קנדה ליוזמות מקומיות (CFLI) ופרויקטים מבודדים של OAS והמרכז הבינלאומי לחקר הפיתוח (IDRC). מאז 2007 יושמו 76 פרויקטים של CFLI בשווי כולל של למעלה מ-1.2 מיליון דולר. בשנת הכספים 2016, מימון CFLI התמקד במאבק בשינויי אקלים ובקידום צמיחה כלכלית בת קיימא. ה-IDRC הקנדי תומך בפרויקטים בפרגוואי כמו מחקר הערכת מים באקלים של גראן צ'אקו.
חינוך

ישנן מספר תוכניות ומלגות המסייעות לחיזוק הקשרים החינוכיים בין קנדה לפרגוואי. מרכז פרגוואי ללימודים קנדיים עוזר לקיים קשרים בין אוניברסיטאות, עמותות וגופים ממשלתיים. תוכנית המנהיגים המתעוררים באמריקה מספקת הזדמנויות מלגות לטווח קצר לסטודנטים מאמריקה הלטינית ומהקריביים, כולל פרגוואי, ללמוד או לבצע מחקר בקנדה. בשנת 2016 חתם קונסורציום האוניברסיטאות הקנדי CALDO על מזכר הבנות עם התוכנית הלאומית למלגות חוץ לתארים מתקדמים על שם דון קרלוס אנטוניו לופס של פרגוואי, המספקת מימון ללימודים באוניברסיטאות החברות בקאלדו.
נציגויות דיפלומטיות

פרגוואי מחזיקה בקנדה שגרירות באוטווה וקונסוליות כבוד בקלגרי, טורונטו, מונטריאול, ונקובר וויניפג.
פרגוואי מיוצגת בקנדה באמצעות שגרירותה בבואנוס איירס, ארגנטינה, ובנוסף מחזיקה קונסוליית כבוד באסונסיון.
יעל לוינשטיין

| --- | --- |
אין תמונה חופשית
 לידה:  1972 (בת 52 בערך) בני ברק, ישראל 
 מדינה:  ישראל ישראל
 
יעל לוינשטיין (בעבר כתבה את שם משפחתה כלוונשטיין; נולדה בשנת תשל"ב, 1972) היא במאית, מפיקה ויוצרת חרדית ישראלית; המפיקה של להקת פזמון חוזר.
ביוגרפיה

נולדה וגדלה בבני ברק, בתם של צפורה (בתו של ההיסטוריון פרופ' מרדכי ברויאר), והזמר שמואל ברונר.
עבודתה הראשונה של לוינשטיין הייתה כמפיקה ובמאית של להקת פזמון חוזר, להקת בנות שהופיעה בכל הארץ והופעותיה שילבו שירה, מחזמר ומחזות. אלו הוסרטו והוקרנו כסרטי קולנוע לנשים חרדיות וכן תועדו על גבי אלבומי מוזיקה שראו אור על גבי קלטות אודיו ודיסקים לשמיעה. הבולטים ממופעים אלו כוללים את "הנסיכה זו אני" (בבימויה של טובי ברון), "לורה", "רק את" ו"פזמון חוזר זה"ב".
נשואה לרב אברהם ישעיהו לוונשטיין, העומד בראש רשת כוללי אברכים שיח יצחק, נכדו של חבר הכנסת לשעבר מאיר דוד לוונשטיין. הזוג מתגורר בבני ברק.
יעל מבקרת בקולנוע

יעל מבקרת בקולנוע הוא אתר ביקורת קולנוע עצמאי חלוצי בעברית, שנפתח ב-1998 ופעל במשך עשור עד 2008. זהו ככל הנראה אתר ביקורת הקולנוע הראשון בעברית שקם באינטרנט.
את האתר פתחה כתחביב יעל, סטודנטית לפסיכולוגיה, יחד עם בן זוגה, אורן איזמירלי, סטודנט למחשבים. הרעיון עלה בעקבות המיומנות שרכש איזמירלי בבניית אתרים, ובעקבות כישרון הכתיבה של יעל. לפי ראיון עימה, העידה כי לאיזמירלי "היה יותר חזון ממני".
הביקורות באתר נשאו נימה אישית מאוד. האתר היווה למעשה שילוב של בלוג עם אתר ביקורות סרטים, וכלל גם חוויות אישיות של הכותבים (בעיקר יעל). בתחילה הוצגה יעל באתר כ"סטודנטית בת 24", אך בעקבות בעיות תצוגה בהתאמה לטקסט שנכתב מימין לשמאל הוצג שמה לעיתים כ"סטודנטית בת 42", ועל כן קראו לה קוראי האתר בכינוי "הסטודנטית הנצחית".
בשנת 2002 החלה לתחזק את האתר אחותה של יעל, קרן, שכתבה לפני כן את מדור "בלחיצת עכבר" בעכבר העיר בחיפה, אך שם האתר נותר בעינו. לאורך השנים נוספו לאתר מדורים חדשים כמו: כוכבי האתר, מאמרים, ביקורת בתי-קולנוע, פורום ועוד.
ב-20 ביולי 2008 הפסיק האתר את פעילותו, אך התכנים שהועלו אליו עדיין זמינים לקריאה ברשת. בסך הכול נכתבו בו לאורך השנים מאות ביקורות, בידי כותבים שונים.
"יעל מבקרת בקולנוע" היה האתר הראשון בעברית שהוקדש לביקורות קולנוע. עוד לפני פתיחתו פורסמו באינטרנט ביקורות קולנוע בעברית, אך במדורים ולא באתר ייעודי.
ראו גם

ספר הקולנוע הישראלי
סרט (אתר אינטרנט)
עין הדג
הערות שוליים

1 2 3 4  ניב ליליאן, "קטעי קישור", אתר "יעל מבקרת בקולנוע" הוותיק - מוריד את המסך, באתר ynet, 24 ביוני 2008.
↑  אורון שמיר, עכבר העיר אונליין, המלנקק: המדריך לחובב הקולנוע המושבע, באתר הארץ, 29 ביוני 2008.
1 2 3  המסך יורד, באתר יעל מבקרת בקולנוע.
↑  אודות האתר יעל מבקרת בקולנוע
1 2  עידו קינן, הצגת הקולנוע האחרונה, באתר nana10‏, 11 באוגוסט 2002 (הקישור אינו פעיל).
כבל מספר 8

מודל הממחיש מתודה פשוטה ויעילה לתיקון הגה כוון, דוגמה מובהקת למחשבה של "כבל מספר 8"
כבל מספר 8 (באנגלית: Number 8 wire) הוא מונח בז'רגון של התרבות הניו זילנדית הקרוי על שם כבל מספר 8 בקוטר 0.16 אינץ' (4.064 מילימטר) בתקינה הבריטית. ומשמעו יכולות קוגניטיביות יוצאות דופן, בעיקר באלתור ופתרון מקורי לבעיות.
היסטוריה

גדרות החוות בעברה של ניו זילנד שימשו בעיקר להגנה על גידולים חקלאיים, גינות ופרדסים מפני חיות החווה, יותר מאשר לשמור על החיות. שיטות הגידור היו בעיקר באמצעות גדרות "post-and-rail", בשיטת "ditch-and-bank" (תרגום: "תעלה וגדה", ראו תמונה להמחשה), או קירות בנויים או מצומח "גדר חיה", אולם כל הפתרונות היו יקרים, דורשים תחזוק רב, או לא עמידים, והיה קושי רב לשמור את החיות מכל שירעו הרחק ללא פיקוח, או ללא הסגת גבול. בשל כך היו חייבים החוואים להחזיק פטרול קבוע סביב גבולות הנחלות.
בשנות ה-1850, כבלי ברזל מחושל הפכו זמינים אולם הוא היה זמין בעובי רב ובאורכים קצרים בלבד. היה קשה ביותר למתוח אותו ויקר לשימוש. באנגליה בשנת 1855, הנרי בסמר הוציא פטנט של תהליך בסמר שהוביל לייצור תעשייתי של מתכת זולה ובאיכות גבוהה ובכך סלל את הדרך ליצירת גדרות הבנויות על חוטי מתכת קלים יותר.
יצירת גדרות מתכת חדשים וזולים אומצה במהרה בכל רחבי חוות הכבשים של ניו זילנד. ועד מהרה כבל מגולוון מספר 8 הפך לסטנדרט המועדף. כבלי מתכת אלו שהיו קלים במיוחד, לא התאימו לבהמות כבדות יותר כמו בקר שהיו נשענות על הגדרות ודוחפות אותם או מזיקות להם. בשנת 1879, כאשר גדר תיל של חוטי מתכת מגלוונים הפכו זמינה, השימוש בה השתלט, יחד עם "כבל מספר 8" בכל הגדרות בניו זילנד כפתרון מבריק ופשוט שמנע מבעלי החיים לפגוע בגדרות. בכך הורחב משמעותית השימוש בכבל מספר 8.
מתחילת שנות ה-1960, כבל חדש קל יותר וקשה יותר בקוטר 2.5 מילימטר נכנס לשימוש והחליף במקומות רבים את הכבל המסורתי מספר 8 לגדרות ניו זילנד.
ההשפעה האדירה של השימוש בכבל מספר 8 והחסכון והיעילות שהגיעו עמו, גרמו לכך שגלילי כבל מספר 8 היו מצויים בהישג יד בכל מקום בחווה והיו משמשים לרוב בתיקונים מאולתרים בצורות חדשניות ופרקטיות כדי לפתור בעיות מכניות או מבניות שאינן קשורות לגידור. שימוש זה הפך את המונח "כבל מספר 8" למושג נרדף לכושר אלתור ותיקון, או פתרון בעיות יצירתי ללא הוצאות על חומרים יקרים ובפשטות בתרבות הניו זילנדית. נפוץ בניו זילנד לומר על אדם יצירתי שיכול לבנות מכונות מחומרים מאולתרים, או לתקן מכונות מורכבות, שהוא עם "מנטליות של כבל מספר 8".
סוגי גדרות
גדר ישנה מסוג "Post and rail", מעץ
גדר חפורה בשיטת "ditch-and-bank", ההפרדה נעשית על ידי יצירת מכשול טופוגרפי שמייצר אי נוחות לחיות החווה לחצות לצד השני, ובד ובד מאפשר ראות מצד לצד, כלומר ללא מכשול כמו קיר שיחסום את שדה הראייה
גדר חיה העשוייה משיחים נמוכים צמודים
פרה מושיטה ראשה לאכול עשב שמעבר לגדר תיל
הערות שוליים

↑  עמודים עם מעין מסילות אופקיות מקבילות מתוחות ביניהם, מעץ או מתכת
↑  Peden, Robert (24 בנובמבר 2008). "Farm fencing - Early fencing methods". Te Ara - the Encyclopedia of New Zealand: 2. נבדק ב-26 בינואר 2019. {{cite journal}}:  (עזרה)
1 2  Peden, Robert (24 בנובמבר 2008). "'Farm fencing - Wire fencing". Te Ara - the Encyclopedia of New Zealand: 3. נבדק ב-26 בינואר 2019. {{cite journal}}:  (עזרה)
↑  Wootton, Chris. "On the fence: The history of number 8 wire". Stuff. No. 23 May 2018. stuff.co.nz. נבדק ב-26 בינואר 2019. {{cite news}}:  (עזרה)
↑  Peden, Robert (24 נוב' 2008). "Farm fencing - High-tensile and electric fencing". Te Ara - the Encyclopedia of New Zealand: 5. נבדק ב-5 באוקטובר 2016. {{cite journal}}:  (עזרה)
↑  Orsman, H. W., ed. (2011), The Dictionary of New Zealand English, Oxford University Press, ISBN 0-19-558347-7.
↑  Bardsley, Dianne (20 בנובמבר 2008), "Rural language: No 8 wire", Te Ara: The Encyclopedia of New Zealand, Ministry for Culture and Heritage {{citation}}:  (עזרה)
↑  Bridges, Jon; Downs, David (2000), No. 8 Wire: The Best of Kiwi Ingenuity, Auckland: Hodder Moa Beckett, ISBN 1-86958-820-7
↑  Derby, Mark (24 פבר' 2015), "Inventions, patents and trademarks - The 'no. 8 wire' tradition", Te Ara - The Encyclopedia of New Zealand, Ministry for Culture and Heritage {{citation}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "כבל מספר 8".
יצחק אלחנן וולקין

| --- | --- |
אין תמונה חופשית
 לידה:  1900 תר"ס
 נרצח:  1942 (בגיל 42 בערך) תש"ב
 תקופת הפעילות:  ?–1942 
 תחומי עיסוק:  רבה האחרון של אנטופול
 אב:  אהרן וולקין
 אם:  רחל, בת הרב בן ציון סורוצקין
 
הרב יצחק אלחנן וולקין (תר"ס, 1900 - תש"ב, 1942) היה רבה האחרון של אנטופול. נספה בשואה.
תולדותיו

בנו של הרב אהרן וולקין רבה של פינסק, ורחל, בת הרב בן ציון סורוצקין ואחותו של הרב זלמן סורוצקין. בשנת תרע"ג נכנס ללמוד בישיבת מיר וכעבור שנתיים עבר לישיבת ראדין. כעבור זמן השתוקק לשוב לישיבת מיר. הוא עבר את הגבול כשהוא מסכן את חייו והגיע לפולטבה, שבה שכנה אז הישיבה. חלה בטיפוס, ולאחר החלמתו חזר לליטא ולמד בתלמוד תורה בקלם. כששבה הישיבה למיר, שב אליה.
נישא לבתו של הרב משה וולפסון, רבה של אנטופול. בשנת תר"צ, לאחר פטירת חותנו, התמנה תחתיו כרבה של אנטופול וכיהן בתפקידו עד כיבושה של העיר בידי הגרמנים.
הובל יחד עם בני קהילתו לכיכר העיר ושם הוצא להורג. חתנו, שנספה גם הוא, היה הרב שמואל דוד גרשונוביץ, שכיהן כממלא מקום אביו הרב אברהם יצחק גרשונוביץ, אב"ד ז'אבינקה.
| --- | --- |
בקרת זהויות :  NLI: 987010023845705171  VIAF: 5162721224661092372   WorldCat (עם VIAF): 5162721224661092372
יקותיאל יהודה טייטלבוים (ייטב לב)

רבי יקותיאל יהודה טייטלבוים (ה'תקס"ח, 1808 − ו' באלול ה'תרמ"ג, 8 בספטמבר 1883) היה רבה של קהילת יהודי אוהעל בשאטוראליאויהיי ולאחר מכן רבה של סיגט, והאדמו"ר הראשון מסיגט. מכונה ה"ייטב לב" על שם ספרו.
תולדות חייו

נולד לרבי אלעזר ניסן טייטלבוים, אב"ד דרוהוביץ', בן רבי משה טייטלבוים מאוהלי, ה"ישמח משה". ונקרא על שם זקינו רבי יקותיאל יהודה - זלמן לייב סג"ל לנדא אב"ד דרוהוביטש, בגיל צעיר נשא לאשה את רחל, בתו של רבי משה דוד אשכנזי, אב"ד טולצ'ובה. בשנת ה'תקצ"ג, נתקבל לאב"ד סטרופקוב שבהונגריה ונשא במשרה עד שנת ה'תר"א.
לאחר פטירת סבו ה"ישמח משה" בשנת ה'תר"א, סירב אביו להחליפו ויקותיאל יהודה נקרא למלא את מקומו באוהלי. הסיעה החסידית שם מנתה רק כמה עשרות משפחות מתוך יותר מאלף; בכתב המינוי שלו חויב להפסיק לחלק קמיעות, להתפלל רק בנוסח אשכנז בבית ובציבור, לא להאריך בדרשותיו ולא לקלל איש. הוא לא עמד בכך, ולבסוף קצו בו הפרנסים וגירשוהו מקץ כמה שנים של מריבות. מחליפו היה הרב ירמיה לעוו, מתנגד קנאי שרדף בעזות את חסידי העיר.
אחרי שסולק קיבל את רבנות גורליצה. בשנת ה'תרט"ז נבחר כאב"ד דרוהוביץ' תחת אביו, לאחר משא ומתן של קרוב לשנתיים. בשנת ה'תרי"ח הוזמן לשאת הספד בלווייתו של אחד מפרנסי סיגט, שמואל זיינוויל כהנא (חתן רבי יהודה כהנא הלר, מחבר "קונטרס הספקות"), ודבריו הותירו רושם עז. הוא נקרא לרבנות העיר, והחל למלא את תפקידו בי"ח בתמוז באותה שנה. חסידים רבים נסעו אליו. עם זאת, הוא עצמו נסע כחסיד לרבי חיים הלברשטאם מצאנז.
בימי הקרע ביהדות הונגריה כשל בצירוף סיגט ללשכה האורתודוקסית החדשה בשל התנגדות בקהילה. היא נותרה במעמד סטטוס קוו, אף כי תושביה התנערו מכינוי זה, שהיה לגנאי בפי היראים.
עוד קודם הוציא את ספרו של סבו, "ישמח משה" על התורה. בהיותו בסיגט סידר את תשובות סבו על שולחן ערוך, בכותר "השיב משה". בהרבה מקומות הוסיף את תשובותיו שלו, תחת החתימה 'ודו"ק הייט"ב'. בין תלמידיו היו הרב שלמה יהודה טבק, והרב חיים אריה כהנא והרב ישראל חיים פרידמן. התכתב עם רבי מנחם מנדל פנט מדעש. רבי אלי' הרשובסקי אב"ד דרוהוביץ' בעל "אזור אליהו", רבי יחזקאל שרגא הלברשטאם משינאווא, רבי אהרון הלברשטאם אב"ד צאנז, גיסו (אחי אשתו) רבי יואל אשכנזי אב"ד זלוטשוב מחבר ספר שו"ת מהר"י אשכנזי, רבי יוסף יואל דייטש אב"ד מונסטרישץ', רבי משה תאומים אב"ד הורודנקא מחבר ספר שו"ת דבר משה, רבי שרגא פייבל שרייאר אב"ד ברדשין מחבר ספר "גחלי הקדש", ורבי שמואל ארנפלד בעל "חתן סופר".
נפטר בשבת, ו' באלול ה'תרמ"ג, לאחר שכיהן משך 25 שנה כרב בסיגט, שם נבנה "אוהל" על קברו.
הספדים עליו נדפסו בספר לקוטי חבר בן חיים, בספר "אמרי שבח", בשם אבי המחבר רבי מאיר יהודה ליב הכהן גלאז אב"ד רוהאטין, ובספר "איה סופר" מאת הרב מרדכי רובינשטיין, מגיד מישרים בקרקוב.
משפחתו

בנו, רבי חנניה יום טוב ליפא טייטלבוים, מילא את מקומו כרבה של סיגט. בכורו אברהם אהרן טייטלבוים כיהן כרבה של קולבסוב, ושניים נוספים, רבי משה יוסף, אב"ד איהל [חתן רבי דוד מקשאנוב]. רבי אליהו בצלאל, אב"ד טעטש. בנותיו הענדל, פעסיל ואלטה נישאו בהתאמה לישראל יעקב יוקיל טייטלבוים (אב"ד וואלובה), ברוך הלברשטאם (מגורליץ) ומשה הורוויץ (מרוזבדוב).
ספריו

ייטב לב, על התורה
ייטב פנים, על המועדים
ייטב פנים, על הגדה של פסח, באתר היברובוקס
אבני צדק, שו"ת, באתר היברובוקס
רב טוב, על התורה
הערות שוליים

1 2  קונטרס ענף עץ אבות, ד. בית סיגט ואוהל, באתר היברובוקס
↑  מיכאל ק' סילבר, ישיבות אין מצוי במדינתינו מכמה טעמים נכונים: בין חסידים ומתנגדים בהונגריה. עמ' 85.
↑  יעקב כ"ץ, הקרע שלא נתאחה: פרישת האורתודוקסים מכלל הקהילות בהונגריה ובגרמניה, מרכז זלמן שזר, תשנ"ה. עמ' 328.
1 2 3 4  קונטרס ענף עץ אבות, באתר היברובוקס
↑  לקוטי חבר בן חיים, חלק ששי, דף פח, באתר היברובוקס
↑  איה סופר, בסוף הספר, באתר היברובוקס
↑  בנו, יחיאל טייטלבוים, מילא את מקומו עד שנרצח בשואה.
↑  בנו, ברכיה טייטלבוים מילא את מקומו.
| --- | --- |
בקרת זהויות :  NLI: 987007301664605171  ISNI: 0000 0000 6896 5109  VIAF: 97495202   WorldCat (עם VIAF): 97495202 
ספרו ייטב פנים, חוסט, 1912
כלב מוסבכנסיס

| כלב מוסבכנסיס |
| --- | --- |
 שרידי לסת הכלב
תקופה
אמצע פליסטוקן, כ-660–300 אלף שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלביים
סוג:: כלב
מין:: כלב מוסבכנסיס
שם מדעי
 Canis mosbachensis

כלב מוסבכנסיס או זאב מוסבך (שם מדעי: Canis mosbachensis) הוא מין טורף נכחד, שהשתייך לסוג כלב, והיה קרובו של הזאב המצוי ואולי אף היה אביו הקדמון. הוא חי במשך הפליסטוקן התיכון של אירואסיה שלפני 660,000 עד 300,000 שנה מימינו. הוא תואר לראשונה ב-1925 מממצאים בשטחי ריינלנד-פפאלץ שבגרמניה. לעיתים הוא נכלל יחד עם מיני הכלבים קסנוקיון שאולי משויכים לסוג נפרד. חלק מהחוקרים רואים בו אף תת-מין קדום של הזאב האפור, אך אין הסכמה על כך.
כלב זה דמה במראהו לזאב, אך היה קטן יותר, בגודל של זאב הודי או של קויוט, ובמשקל של עד 20 עד 35 קילוגרם. המבנה הדומה לזאב הודי מרמז על קשר בין שני המינים ואולי הוא גדל לאורך הזמן והיגר לאמריקה דרך מעבר יבשתי קדום. עם זאת הזאבים האמיתיים הראשונים הופיעו לפני 0.5-0.3 מיליון שנה מהיום, כך שהתאריכים חופפים.
ממצאים נוספים מרפובליקת סאחה-יקוטיה הרוסית ומסין כנראה השתייכו למין זה, אך אולי שייכים למין נפרד - Canis variabilis. ההבדל העיקרי בינו לזאבים הוא מבנה המלתעות והטוחנות שהיו בעלי צורות רכסים שונות מספיק על מנת להגדירו כמין נפרד.
יענקל'ה הרשקוביץ

| --- | --- |

 לידה:  22 ביולי 1910 אפטא, רפובליקת פולין 
 התאבד:  25 במרץ 1972 (בגיל 61) לודז', רפובליקת פולין 
 מדינה:  פולין 
 מקום קבורה:  בית הקברות היהודי החדש בלודז' 
 
יענקל'ה (יעקב) הרשקוביץ (22 ביולי 1910, אפטא - 25 במרץ 1972, לודז') היה זמר רחוב בתקופת השואה בגטו לודז'.